Document ID: /roh_data/filtered/Billingualer_Corpus_interleaved-de-rm.jsonl.gz/1079

This is a text translated from German to Rumantsch Grischun.
Regierung genehmigt Davoser Nutzungsplanung für Schatzalp-Turm

Die Regierung hat die vom Davoser Stimmvolk am 31. Oktober 2004 beschlossene Ortsplanungsrevision, mit welcher unter anderem die Voraussetzung für einen 105 Meter hohen Turm mit Hotel- und Wohnnutzung auf der Schatzalp geschaffen wurde, genehmigt. Gleichzeitig hat die Regierung die gegen das Turmkonzept eingereichten Planungsbeschwerden abgewiesen.

Ein wichtiger Grund für die Genehmigung der Turm-Planung bildete für die Regierung die von der Gemeinde und den Promotoren bekundete Absicht, mit der baulichen Weiterentwicklung der Schatzalp zugleich die Basis für die Erhaltung des markanten und schutzwürdigen Berghotels Schatzalp zu legen. Ein wichtiger Aspekt bildete ferner die Exklusivität der vorgelegten Planung. Die unbestrittenermassen hochstehende gestalterische und architektonische Qualität des von den Basler Stararchitekten Herzog & de Meuron konzipierten Turmkonzeptes war letztlich sogar ausschlaggebend dafür, dass die Planung der Gemeinde trotz der ernst zu nehmenden Sorge der Beschwerdeführer um die Einordnung eines 105 Meter hohen Turmes in die Bergwelt akzeptiert werden konnte. Was den Einwand betrifft, wonach der Turm ein gefährliches Präjudiz für analoge Bauvorhaben in anderen Gegenden des Alpenraumes bilden könnte, ist die Regierung der Auffassung, dass diese Ängste zu relativieren sind, wenn man sich die Exklusivität der Schatzalp und den Charakter von Davos als Alpenmetropole vor Augen hält. Abgesehen davon gehört die Schatzalp funktional ganz klar zur Davoser Stadtstruktur; sie ist innert ca. 4 Minuten über die Standseilbahn von Davos aus erreichbar.

Letztlich zeugt die Turmlösung für die Regierung, auch wenn sie ausgesprochen spektakulär wirkt, von einem kreativen Umgang mit den exklusiven Gegebenheiten auf der Schatzalp. Das liegende Volumen des bestehenden Baudenkmals wird durch den etwa gleich langen Körper des sich in die Höhe streckenden Turms harmonisch ergänzt. Es entstehen zwei kompakte Baukörper, was einer konventionellen Bebauungsweise, etwa in Form einer Ansammlung mehrerer einzelner Ferienhäuser, klar vorzuziehen ist. Das Konzept verkörpert aus Sicht der Regierung eine gelungene Verbindung zwischen Tradition und Moderne. Ein Turm bringt den Charakter von Davos als Alpenmetropole zum Ausdruck und könnte sich zu einem Wahrzeichen moderner alpiner Hotelarchitektur entwickeln.

Um sicherzustellen, dass die bauliche Weiterentwicklung der bestehenden Bausubstanz unter grösstmöglicher Rücksichtnahme auf die denkmalpflegerischen Werte erfolgt und dass der Neubau effektiv im Sinn und Geist des vorliegenden Turmkonzeptes von Herzog & de Meuron errichtet wird, hat die Regierung geeignete Auflagen in den Genehmigungsbeschluss aufgenommen.

Gegen diesen Genehmigungsbeschluss könnte nun innert 20 Tagen seit seiner Eröffnung, das heisst bis am 28. Februar 2006, an das Verwaltungsgericht Graubünden rekurriert werden. Sobald die Nutzungsplanung rechtskräftig ist, kann auf der Basis von noch zu erarbeitenden Detailprojekten das Baubewilligungsverfahren bei der Gemeinde eingeleitet werden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.02.2006

La regenza approvescha la planisaziun d'utilisaziun da Tavau per la tur da la Schatzalp

La regenza ha approvà la revisiun da la planisaziun locala da Tavau decidida da las votantas e dals votants communals ils 31 d'october 2004, cun la quala è vegnida creada tranter auter la premissa per construir ina tur da 105 meters autezza sin la Schatzalp, ina tur ch'è destinada per vegnir utilisada sco hotel e per abitaziuns. A medem temp ha la regenza refusà ils recurs da planisaziun ch'èn vegnids inoltrads cunter la tur.

In motiv impurtant per l'approvaziun da la planisaziun da la tur è stà per la regenza l'intenziun manifestada da la vischnanca e dals promoturs da fixar - cun l'ulteriur svilup architectonic da la Schatzalp - a medem temp la basa per mantegnair l'hotel da muntogna marcant e degn da protecziun Schatzalp. In aspect impurtant è stada plinavant l'exclusivitad da la planisaziun preschentada. L'auta qualitad concepziunala ed architectonica incontestabla dal concept d'ina tur ch'è vegnì sviluppà dals architects basilais da renum Herzog & de Meuron è la finala schizunt stada decisiva per acceptar la planisaziun da la vischnanca, malgrà il quità da las recurrentas e dals recurrents - che sto vegnir prendì serius - visavi l'integraziun d'ina tur da 105 meters autezza en la cuntrada muntagnarda. Quai che pertutga l'objecziun, tenor la quala la tur pudess signifitgar in pregiudizi privlus per projects da construcziun analogs en autras regiuns da l'artg alpin, è la regenza da l'avis che questas temas possian vegnir relativadas, sch'ins resguarda l'exclusivitad da la Schatzalp ed il caracter da Tavau sco metropola da las Alps. Abstrahà da quai fa la Schatzalp cleramain part - pertutgant sia funcziun - da la structura da la citad da Tavau; ella è cuntanschibla entaifer ca. 4 minutas cun la funiculara che parta davent da Tavau.

La finala dat la soluziun cun la tur perditga a la regenza - schebain che questa soluziun para fitg spectaculara - d'in tractament creativ cun las cundiziuns exclusivas sin la Schatzalp. Il volumen dal fundament dal monument architectonic existent vegn cumplettà armonicamain cun il corpus da circa medema lunghezza da la tur che vegn a raiver en l'autezza. I vegnan a resultar dus cubus cumpacts, in fatg che duai vegnir preferì cleramain a la moda da construir convenziunala, per exempel en furma d'ina accumulaziun da pliras chasas da vacanzas singulas. Il concept represchenta - ord vista da la regenza - ina cumbinaziun reussida tranter la tradiziun e l'art moderna. Ina tur exprima il caracter da Tavau sco metropola da las Alps e pudess daventar in'ensaina per l'architectura d'hotels alpins moderns.

Per garantir che l'ulteriur svilup architectonic da la substanza architectonica existenta succedia resguardond uschè bain sco pussaivel las valurs da la tgira da monuments e per garantir che l'edifizi nov vegnia effectivamain construì en il senn e en l'idea dal concept avant maun d'ina tur - il concept da Herzog & de Meuron -, ha la regenza integrà cundiziuns adattadas en il conclus d'approvaziun.

Cunter quest conclus d'approvaziun pudess vegnir fatg recurs entaifer 20 dis dapi sia publicaziun, quai vul dir fin ils 28 da favrer 2006, tar la dretgira administrativa dal Grischun. Uschespert che la planisaziun d'utilisaziun ha obtegnì vigur legala, po vegnir iniziada - sin basa dals projects da detagl che ston anc vegnir elavurads - la procedura per la permissiun da construcziun da la vischnanca.

chanzlia chantunala dal Grischun

Gremi: Regenza

Funtauna: rg chanzlia chantunala dal Grischun

Data: 08.02.2006